**Vojtech Budinský-Krička**

**Vojtech Budinský-Krička** v. Budaváry ([Rózsahegy](https://hu.wikipedia.org/wiki/R%C3%B3zsahegy), [1903](https://hu.wikipedia.org/wiki/1903). [július 24.](https://hu.wikipedia.org/wiki/J%C3%BAlius_24.) – [Kassa](https://hu.wikipedia.org/wiki/Kassa), [1993](https://hu.wikipedia.org/wiki/1993). [január 5.](https://hu.wikipedia.org/wiki/Janu%C3%A1r_5.)) [szlovák](https://hu.wikipedia.org/wiki/Szlov%C3%A1kok) régészprofesszor, a szlovákiai régészet úttörője.



Élete

Tanulmányait a pozsonyi Comenius Egyetemen, valamint Krakkóban a Jagelló Egyetemen végezte. Fiatalon a turócszentmártoni Szlovák Nemzeti Múzeum, később pedig a Csehszlovák Állami Régészeti Intézet munkatársa. A terepbejárások és ásatások egyik fő szervezője.

1928-1929-ben a znióváraljai gimnázium tanára. 1939. március 1-jétől a Szlovák Nemzeti Múzeum mellett működő Régészeti és Konzervátori Intézet vezetője és 1942-es megalakulásától pedig az önálló Állami Régészeti Intézet első igazgatója egészen 1951-ig. 1940 és 1950 között a Comenius Egyetem prehistorikus régészeti tanszékének professzora.

1951-ben a kommunista diktatúra 8 évi börtönre ítélte. Az enyhülés csak 1954 után következett (Eisner közbenjárására szabadon engedték), amikor a nyitrai Régészeti Intézet munkatársa lett. Későbbiekben mint a kihelyezett kassai kutatóközpont vezetője tevékenykedett (1958-1974), nagyban hozzájárulva Kelet-Szlovákia régészeti kultúráinak megismeréséhez.

Kulcsfontosságúak a Kelet-Szlovákia őskori történetével, valamint a szláv kultúra, legfőképpen a megtelepedés fejlődésének problémakörével foglalkozó munkái, melyek számtalan terepbejárására és szórványgyűjtésére alapultak.

Főbb ásatásai többek között:

 Eperjes, Karasznyán, Kiscsepcsény, Királyhelmec, Ragyolc, Sárosremete, Szakolca, Turócszentmárton, Zemplén, Zsebes, Zsitvatő és számos csehországi leletmentés. Életműve több mint 300 művet foglal magában, felöleli a szlovákiai régészeti kutatás csaknem minden területét.

Jellemét a szívósság, kitartás, szerénység és természetes kutatói adottsága formálta. Az utána következő generációk hálásak úttörő munkásságáért és őrzik példamutató emlékét.

Főbb művei

* 1936 Zpráva o výskume „Homôlky“ v Malom Čepčíne (okr. Turčiansky sv. Martin) r. 1936. Sborník Múzeálnej Slovenskej Spoločnosti XXX, 94-99. (Budaváry néven)
* 1942 Výtvarný prejav slovanského praveku
* 1947 Slovensko v mladšej dobe kamennej
* 1949 Ďalšie výskumy v oblasti pravekých mohýl na východe Slovenska (Časopis Muzeálnej slovenskej spoločnosti XL)
* 1952 Nové nálezy v Topoľčanoch ([Arch. Roz.](https://hu.wikipedia.org/wiki/Arch._Roz.%22%20%5Co%20%22Arch.%20Roz.) IV)
* 1956 Pohrebisko z neskorej doby avarskej v Žitavskej Tôni na Slovensku. Slovenská archeológia.
* 1959 Slovanské mohyly v Skalici - Slawische Hügelgräber in Skalica
* 1959 Výskum na sídlisku s bukovohorskou kultúrou vo Šváboch, okr. Prešov (Arch. Roz. XI)
* 1961 Východoslovenská nížina v praveku (Arch. Roz. XIII)
* 1961 Miedzy Wyhorlatem a pasmem Tokajsko-preszowskim (Acta Arch. Carp. III)
* 1963 Žiarové hroby z doby medenej v Malých Zalužiciach-Lažňanoch (Arch. Roz. XV)
* 1964 Pohrebisko z neskorej doby kamennej v Malých Zalužiciach-Lažňanoch (Štud. Zvesti 13)
* 1965 Gräberfeld der späten schnurkeramischen Kultur in Veselé (Slov. Arch. XIII-1)
* 1967 Východoslovenské mohyly (Slov. Arch. XV-2)
* 1973 Das altmagyarisches Fürstengrab von Zemplín ([Fettich Nándor](https://hu.wikipedia.org/wiki/Fettich_N%C3%A1ndor%22%20%5Co%20%22Fettich%20N%C3%A1ndor) tsz.)
* 1991 Šebastovce – Gräberfeld aus der Zeit des awarischen Reiches ([Anton Točík](https://hu.wikipedia.org/wiki/Anton_To%C4%8D%C3%ADk) tsz.

Forrás

https://hu.wikipedia.org/wiki/Vojtech\_Budinsky-Kricka